# Szilágyi Marcsa

(?, 1901–Bp., 1983. aug. 6.): színésznő. Vidéki pályakezdés után – Debrecen, 1924–1927 – Bp.-en szerepelt: Andrássy úti Színház (1927–1928), Belvárosi Színház (1928–1930, 1934), Fővárosi Művész Színház (1929–1930), New York Kabaré (1930), Fővárosi Operettszínház (1931–1932), Vígszínház (1930–1931), Magyar Színház (1929), Király Színház (1932–1934), Városi Színház (1935). Gyakran fellépett a Komédiában is (1935–1939). 1945-ben az Arizona Irodalmi Varietében, 1946-ban a Medgyaszay Színházban játszott. 1959-ben az Állami Faluszínházban szerepelt. Szubrett- és komikai szerepek mellett jellemfigurákat is alakított. F.Sz. Etus (Heltai J.: Naftalin); Zizi (Lajtai L.: Az okos mama); Esztike (Zsolt B.: Erzsébetváros); Tschöllné (Schubert–Berté: Három a kislány).