# Szirmai Gabriella

(Szatmárnémeti, 1919. dec. 20.–Sepsiszentgyörgy, 1987. ápr. 3.): színésznő. Pályáját szülővárosában kezdte 16 évesen szubrett és naiva szerepkörben. 1948-tól nyugdíjazásáig a sepsiszentgyörgyi Állami Magyar Színház tagjaként zenés vj.-okban naiva-, ill. komikai szerepekben aratott sikereket. F.Sz. Lida (Kornejcsuk: Fehér köpeny); Pólika (Móricz Zs.: Nem élhetek muzsikaszó nélkül); Rozika (Móricz Zs.: Úri muri). Abigail (Scribe: Egy pohár víz).