# Fasor Kabaré

(1918–1920): Upor József 1918-ban bérelte a Foliès Caprice 500 férőhelyes nyári helyiségét (Aréna út 84.), ahol két éven át rendszeresen tartott előadásokat, minden nyári jelleg nélkül. Műsorán a kabarészámok mellett jelentős helyet foglaltak el az irodalmi igényű egyfelvonásosok és grand-guignolok. Zenei vez. Marthon Géza, rend. Bársony István volt. A társ. tagja között volt Mály Gerő, Békeffi László, Kökény Ilona, Rajna Alice, Boross Géza, Gellért Lajos.