# Kun Magda

(Szászrégen, 1912. febr. 17.–London, 1945. nov. 7.): színésznő. Gyermekként is sokszor fellépett Marosvásárhelyen, Brassóban mint műkedvelő. 1928-ban lett hivatásos színésznő Janovics Jenő kolozsvári társ.-ánál. Működött Nagyváradon és Temesvárott. 1929–30-ban fellépett a New York Kabaréban, és a Király Színház tagja volt. 1930–31-ben a Városi, 1931–32-ben a Magyar Színház, 1932–35-ben a Fővárosi Operettszínház szerződtette. 1933-ban nem volt szerződésben. 1933-ban férjével – Gyergyai Istvánnal – Bécsben és Londonban lépett fel, később együtt külföldre távoztak. Sokat filmezett. Ifjúkorában csibészes, bájos jelenség, akrobatikus táncos volt. F.Sz. Boriska (Farkas I.: Nótás kapitány); Ildikó (Lajtai L.: Sisters); Emma (Huszka J.: Lili bárónő).