# Rajnai Gábor; Joánovics

(Arad, 1885. máj. 11.–Bp., 1961. júl. 10.): színész. A SzAk elvégzése után 1906-ban Janovics Jenő Kolozsvárra szerződtette, majd egy év múlva a Vígszínházhoz, végül 1908-ban a Nemzeti Színházhoz szerződött. 1918-ban a Fasor Kabaréban is fellépett. 1921-ben rövid időre a Renaissance Színház színésze és rendezője volt, 1922-től ismét a Vígszínház tagja lett. 1935-ben visszaszerződött a Nemzeti Színházhoz, amelynek 1935-ben örökös tagja lett. 1946-tól sokat betegeskedett, és nyugdíjba vonult. Utolsó nagy színpadi visszatérése a Művész Színházban volt 1947–48-ban. 1915-től haláláig folyamatosan filmezett. Férfias szépsége ellenére fiatalon megbukott mint amorózó. Széles skálán játszó, artista ügyességű jellemszínész volt. 1955-ben érdemes művész kitüntetést kapott. F.Sz. Tarján Gida (Herczeg F.: A dolovai nábob leánya); Faun (Knoblauch: A faun); Antal (Molnár F.: Egy, kettő, három); Henry Higgins (Shaw: Pygmalion); Evans (O’Neill: Különös közjáték); Sári bíró (Móricz Zs.); Kádár Péter (Márai S.: Kaland); Tarpataky báró (Zerkovitz B.: Csókos asszony); Ó Péter (Gárdonyi G.: Ida regénye).

RAJNAI GÁBOR – A faun (Knoblauch)