# Arnold György

(Taksony, 1781. jún. 5.–Szabadka, 1848. okt. 25.): zeneszerző, karmester. Zenére kántor apja, majd Pöhm Pál tanította. 1800-tól a Teréz-templom karnagyaként Szabadkán élt, és a város zenei életében kiemelkedő szerepet játszott. 1826-ban Kemény Simon c. dalművével nyitották meg a szabadkai színháztermet. F.M. Mátyás király választása; A gotthardhegyi boszorkány. – Ir. Kenyeres Kovács M.: Régi nóta, híres nóta... (Szabadka, 1976).