# Puni Júlia

(Szászrégen, 1927– ): énekesnő (szoprán). 1953-ban fejezte be tanulmányait a kolozsvári Gheorghe Dima Konzervatóriumban. A kolozsvári Állami Magyar Operának huszonöt évadon át volt vezető magánénekese. Összesen harmincnyolc szerepet énekelt, több mint ezerkétszáz előadáson. Hangverseny-énekesnőként is elismert volt, széles repertoárján preklasszikus és orosz klasszikus művek is szerepeltek. F.Sz. Annuska (Verdi: Falstaff); Éduska (Farkas F.: Csínom Palkó); Szilvia (Kálmán I.: A csárdáskirálynő).