# Csöngei Dávid; Csengei

(?–?): színész, író. 1846-ban teológusból lett színész Debrecenben. Kolozsvárott, Debrecenben, Nagyváradon, Székesfehérvárott játszott. Pályáját 1851-ig tudjuk nyomon követni. Később református pap lett Balatonudvariban. Főleg kisebb szerelmes szerepeket alakított. Verseket is írt, továbbá tudunk egy elveszett (Márciusi napok falun, 1848) és egy társszerzős színművéről. F.Sz. Vitéz János (Hugó: Egy magyar király); Christophe (Soulié: Két anya gyermeke); Báró Hegyi (Albini: Műveltség és természet); Szellemfi (Szigligeti E.: Liliomfi).