# Erős Pál

(Hódmezővásárhely, 1910. máj. 21.–Bp., 1985. okt. 21.): színész, rendező. Rákosi Szidi színiiskolájában tanult és a Király Színház tagja lett. 1932-től különböző vidéki társ.-okban szerepelt. 1938-ban Debrecenbe szerződött. 1945 után egy évig Kecskeméten játszott és rendezett, majd egy évig a soproni társ. főrend.-je volt. 1949–51-ben szórakoztató műsorok résztvevője. 1951-től 1970-ig, nyugdíjba vonulásáig az Állami Faluszínház, ill. az Állami Déryné Színház művésze volt. Pályája kezdetén elsősorban táncoskomikus, később főként karakterszerepeket alakított. F.Sz. Musztafa bej (Ábrahám P.: Bál a Savoyban); Lojális úr, Cléante (Molière: Tartuffe); Fouché (Sardou: Szókimondó asszonyság); Krisztyán Tódor (Jókai M.–Kárpáthy Gy.–Faragó Gy.: Az aranyember); Ebelasztin lovag (Kodály Z.: Háry János); Lükeházy (Molière: Dandin György). F.R. Ábrahám P.: Bál a Savoyban; Heltai J.: A néma levente.