# Fekete Gizi

(Cibakháza, 1949. szept. 29.– ): színésznő. A SzAk elvégzése után 1976-ban a kaposvári Csiky Gergely Színház szerződtette. 1977-től 1982-ig a Szegedi Nemzeti, majd 1982–1990 között a zalaegerszegi Hevesi Sándor Színház tagja volt. 1990 óta ismét Szegeden játszik. Noha vj.-okban is szerepel, főként drámai alakításai jelentősek. A m. és a világirodalom fontosabb hősnőit játszotta már nagy sikerrel. Művészetét 1985-ben Jászai Mari-díjjal ismerték el. F.Sz. Portia (Sh.: Julius Caesar); Turandot (Gozzi); Tünde (Vörösmarty M.: Csongor és Tünde); Éva (Madách I.: Az ember tragédiája); Lady Milford (Schiller: Ármány és szerelem); Diana (Lope de Vega: A kertész kutyája); Natasa (Csehov: Három nővér); Antigoné (Szophoklész); Erzsébet (Schiller: Stuart Mária); Monique (Wesker: Konyha). Előadóestje: Találkozás.