# Pásztor Edina

(Bp., 1961. szept. 1.– ): színésznő. Két évig tanult a Nemzeti Színház stúdiójában, majd 1985-ben elvégezte a SzAk-t. 1991-ig a veszprémi Petőfi Színház művésznője volt, azóta a Pécsi Nemzeti Színházban játszik. Kivételesen erőteljes szerepformálás jellemzi alakításait. 1991-ben Jászai Mari-díjat kapott. F.Sz. Ljubica (Jančar: A nagy briliáns valcer); Johanna (Shaw: Szent Johanna); Hermia (Sh.: Szentivánéji álom); Laura (Williams: Üvegfigurák); Columbina (Goldoni: A hazug).