# Csige Böske

(Arad, 1880. okt. 10.–?): színésznő. 1896–97-ben Szabadkán kezdte pályáját. 1898 nyarától Krecsányi Ignác társulatában, 1900–01-ben Pozsonyban, 1902–03-ban Temesvárott, 1904–05-ben a Vígszínházban, 1905-től ismét Temesvárott, 1908–09-ben Pécsett, 1909–10-ben a Városligeti Színkörben, 1910–1912 között Debrecenben, 1912–13-ban férje, Thury Elemér társulatában, 1915–16-ban Pécsett, 1916–17-ben Lugoson, 1917–18-ban Kassán, 1918–19-ben Aradon, 1920–21-ben a Kis Komédiában lépett színpadra. 1926-ban nyugalomba vonult. Naivaszerepeket játszott. F.Sz. Susanne (Pailleron: Ahol unatkoznak); Georgette (Sardou: Fernande); Márta (Pailleron: Az egér).