# Károly Róbert

(Szeged, 1937. okt. 15.– ): karmester, zeneszerző. 1976-ban szerzett diplomát a Zak karmesterképző szakán. 1987-ben tanulmányúton járt Angliában és Walesben. 1964–1980 között, 1981-től 1990-ig és 1991-től a Pécsi Nemzeti Színház karmestere. 1980–81-ben Irakban (Bagdad) vezető karmester, 1990–91-ben a szolnoki Szigligeti Színház zenei vezetője. Karmesterként vendégszerepelt Németországban, Angliában és az USA-ban. F.M. A bajusz (Arany János nyomán, pantomim); Japán halászok (opera).