# Fónay Márta

(Vác, 1914. szept. 24.– ): színésznő. A SzAk elvégzése után 1935-ben a Magyar Színházhoz szerződött, majd játszott Nagyváradon, Pécsett, Debrecenben, Kassán és Szegeden. 1945-től a Művész, 1948-tól az Ifjúsági Színház tagja volt. 1950-től a Nemzeti Színház, 1964–1975 között a Fővárosi Operettszínház művésznője. Tudatos szerepformáló, főként karakterkomikai szerepkörben nyújt kiváló alakításokat. Számos filmben is sikert aratott. Jászai Mari-díjas (1957), érdemes művész (1970). F.Sz. Rózsa (Heltai J.: A Tündérlaki lányok); Millerné (Schiller: Ármány és szerelem); Miss Prism (Wilde: Bunbury); Hunyadiné (Zerkovitz B.: Csókos asszony); Jourdainné (Molière: Úrhatnám polgár); Jente (Bock: Hegedűs a háztetőn).

FÓNAY MÁRTA – Tóthné
(Farkas F.: A Noszty fiú esete Tóth Marival)