# Szigeti Géza

(Alberti, 1929. szept. 16.– ): színész. a SzAk-n 1953-ban kapott oklevelet és a Fővárosi Operettszínház szerződtette. 1956-ban az Ifjúsági, 1959-ben a Petőfi, 1964-ben a Pécsi Nemzeti, 1965-től az Állami Déryné Színház, ill. utóda, a Népszínház tagja. Drámai hős szerepkörben lép fel. Jászai Mari-díjas (1972). F.Sz. Nagy körorvos (Németh L.: Villámfénynél); Tartuffe (Molière); Ádám (Madách I.: Az ember tragédiája); Bánk bán (Katona J.); Dózsa György (Illyés Gy.: Testvérek); Kossuth Lajos (Illyés Gy.: Fáklyaláng); Oresztész (Szophoklész: Elektra); Oresztész (Gyurkó L.: Szerelmem, Elektra).