# Szirmai Imre; Ignác

(Szeged, 1860. jún. 26.–Bp., 1945. júl. 10.): színész, színházigazgató. A SzAk-t 1883-ban végezte, ezután Szegedre került. 1885-től 1907-ig, kis megszakítással a Népszínházban játszott. 1886–87-ben a temesvári társ.-nál próbálkozott, de nyaranta a Budai és a Városligeti Színkörben is fellépett. 1907-től a Király Színház, 1913-tól a Népopera tagja, 1920–1924 között a Revü, ill. a Blaha Lujza Színház ig.-ja volt. 1924–1927 között a Király Színház szerződött tagjaként működött. 1930-ban nyugalomba vonult. Komikusként és bonviváni szerepkörben aratta legnagyobb sikereit, de prózai színészként is jelentékeny volt. 1888-ban az Országos Színészegyesület tanácsosa, 1914-ben dísztagja lett. 1929–1932 között a minisztérium a színiiskolák szakfelügyeletével bízta meg. F.Sz. Plinchard (Hervé: Lili); Napóleon (Sardou–Morcau: Szókimondó asszonyság); Lajos (Tóth E.: A falu rossza).