# Sólyom Ildikó

(Székesfehérvár, 1940. jún. 27.– ): színésznő. A SzAk-t 1961-ben végezte el, és egy évadot a veszprémi Petőfi Színháznál töltött. 1963-tól 1969-ig a József Attila Színház tagja, 1969-től 1979-ig a Nemzeti Színházban játszott. 1979–1984 között nem kötött szerződést. 1984 óta ismét a Nemzeti Színház tagja. F.Sz. Alphonsine (Jókai M.–Hevesi S.: A kőszívű ember fiai); Olívia (Sh.: Vízkereszt); Marie hercegnő (Achard: A világ legszebb szerelme); Gwendoline (Anouilh: Becket vagy az Isten becsülete); Bonacieuxné (Dumas–Planchon: A három testőr).