# Bessenyei György

(Bercel, 1747–Pusztakovácsi, 1811. febr. 24.): író, költő, műfordító, a bécsi testőrség tagja. Változatos műfajokban terjesztette a felvilágosodás eszméit. Klasszicista tr.-ban: Hunyadi László tragédiája (1771), Ágis tragédiája (1772), Attila és Buda tragédiája (1772); vj.-ban: A philosophus (1777), Lais (1778). A drámák előszavaiban, a Magyarság c. röpiratban (1778), és a Holmi c. tanulmánykötetben fejtette ki drámaelméletét. Ez utóbbiban ő ismertette először 1558-as megjelenése óta Bornemisza Péter Elektráját. Sok korabeli színjátéktípust írt le az 1772-ben készült verses beszámolójában, a Bécsben megjelent Eszterházi Vigasságokban.