# Rodolfó; Gács Rezső

(Bp., 1911. máj. 16.–1987. jan. 25.): bűvész. 1948-tól az Artista Akadémia, 1950-től az Állami Artistaképző Iskola tanára. 1963-tól a Magyar Artista Művészek Szakszervezetének elnöke. Produkciója a bűvészet körébe tartozó mutatványokból állt: kártyatrükk, eltüntetés, megjelenítés, hipnózis. Külföldi vendégszereplésein is megérdemelt sikereket aratott produkcióival. Érdemes (1960) és kiváló (1971) művész. – Könyvei: Vigyázat, csalok (1957); Rodolfó Bűvészkönyve (1963).