# Béla Miklós

(Bp., 1900. júl. 18.–New York, 1963. nov. 18.): színész. A SzAk-t 1922-ben végezte el. 1922-től 1928-ig a Vígszínház tagja volt. 1928-ban külföldi tanulmányútra ment, s Hollywoodban lett filmszínész. 1954-ben szerepelt New Yorkban a Magyar Nemzeti Színpad előadásán. Jellemszerepeket formált meg. F.Sz. A fiú (Pirandello: Hat szerep keres egy szerzőt); Vas Tibor (Szenes B.: Az alvó férj); Cézár (Herczeg F.: Majomszínház), Ficsúr (Molnár F.: Liliom).