# Diósyné Handel Berta

(Újpest, 1869. szept. 30.–Bp., 1927. aug. 1.): énekesnő (mezzoszoprán), ének- és játékmester. Zak-i tanulmányok után külföldön kezdte pályáját. 1891-től az Operaház tagja, az első nemzedék legjobbjainak egyike. 1912 után játékmester. 1916-ban tiszteletbeli tagként búcsúzott el. Rendkívül nagy hangterjedelme, sötét hangszíne képessé tette drámai szoprán szerepek alakítására is. Élete utolsó éveiben is tanított. Növendékei között volt lánya, Diósy Edith is. F.Sz. Margit (Gounod: Faust); Micaela, Carmen (Bizet: Carmen); Ortrud (Wagner: Lohengrin); Gertrud (Erkel F.: Bánk bán); Brünnhilde (Wagner: A walkűr, Siegfried és az Istenek alkonya); Amneris (Verdi: Aida).