# Vinkó József

(Gencsapáti, 1951. szept. 23.– ): újságíró, dramaturg, műfordító. A debreceni Kossuth Lajos Tudományegyetem Bölcsészeti Karának m.–francia szakán végzett. Újságíróként dolgozott, majd a József Attila Színház, 1982-től pedig a Vidám Színpad dramaturgja. Cikkei, riportjai jelentek meg különböző kulturális folyóiratokban. 1985-től a Stúdió c. tv-magazin szerk.-műsorvezetője volt. 1985-től 1990-ig az Artisjus Belföldi Színházi Ügynökség vezetője. Elsősorban francia nyelvből fordít regényeket, színdarabokat – Ionesco, Arrabal, Feydeau, Vian. A Welcome Kiadó alapítója, a Helló, világ! c. tv-magazin vez.-je, szerk.-je. 1987-ben Bálint Lajos Thália-vándorgyűrűt kapott. F.M. Hiánydramaturgia (szerk., 1982); Az ember harmadik bőre (riportok, (1989).