# Fehér Ildikó

(Kerekegyháza, 1950. jún. 24.– ): színésznő. Pályáját a szegedi Egyetemi Színpadon kezdte. 1976-ban végezte el a SzAk-t és a Miskolci Nemzeti Színházba szerződött. 1977-től 1979-ig a Népszínház, 1979–84-ben a szolnoki Szigligeti Színház tagja. 1984-től a Miskolci Nemzeti Színház művésznője. Az 1987–88-as évadot a Szegedi Nemzeti Színházban töltötte, 1988 óta ismét Miskolcon játszik. Művészetét a tiszta, szép szövegmondás jellemzi. Több önálló estje van. F.Sz. Hókirálynő (Svarc); Mari (Molnár F.: Liliom); Lady Milford (Schiller: Ármány és szerelem); Nemes Facérné (Nestroy: Szabadság Mucsán). Önálló estjei: Nagy L.: Inkarnáció ezüstben; Szécsi M.: A rózsaszínű dzsip; Tornai J.: A többszemélyes én; Kormos I.: A Pincérfrakk utcai cicák.