# Ötvös Gitta

(?–?): színésznő. Ötvös József színész unokája. 1906-ban a Király Színházban lépett színpadra. 1907–08-ban a Népszínház–Vígopera, 1908–09-ben ismét a Király Színház tagja volt. Férjhez ment, s egy időre visszavonult a szerepléstől. 1922. nov.-ben a Várszínházban, 1923 máj.-ában a Blaha Lujza Színházban ismét fellépett. Operettekben aratott sikert. F.Sz. Sarah (Bokor J.: Kis alamuszi); Ede (Szirmai A.: Táncos huszárok); Márta (Csiky G.–Máder R.: A nagymama); Thira grófnő (Czobor K.: Szépasszony kocsisa).