# Balassa Sándor

(Bp., 1935. jan. 20.– ): zeneszerző. Tanulmányait 1960–1965 között a Zak zeneszerzés szakán végezte Szervánszky Endre növendékeként. 1964–1980 között a Magyar Rádió zenei rend.-je, 1981 óta a Zak hangszerelés-tanára, egyetemi docense. 1972-ben a párizsi Tribune Internationale des Compositeurs első helyezettje volt. Kossuth-díjas (1983), Erkel Ferenc-díjas (1972), érdemes (1978) és kiváló művész (1989). F.M. Az ajtón kívül (opera, 1973–77); Karl és Anna (opera); A harmadik bolygó (operakantáta); Hegedűverseny; Legenda; Requiem Kassák Lajosért; Xenia; Cantata Y; Irisz; Glarusi ének; Az utolsó pásztor; Oldott kéve.