# Szőnyi G. Sándor

(Rákospalota, 1928. dec. 29.– ): rendező. A SzAk elvégzése után 1956–58-ban a Magyar Televízió dramaturgja, majd 1958-tól rend.-je. 1981–83-ban a kecskeméti Katona József Színház műv.-i vez.-je. Televíziós munkássága mellett folyamatosan dolgozik színházakban is. Balázs Béla-díjat kapott 1964-ben és 1973-ban, 1975-ben érdemes művész, 1988-ban kiváló művész kitüntetésben részesült. F.R. Fejes E.: Az angyalarcú; Katona J.: Bánk bán; Petrusevszkaja: Zeneórák; Rolland: A szerelem és a halál játéka; Jókai M.–Böhm Gy.–Korcsmáros Gy.: A kőszívű ember fiai.