# Beöthy Lídia; Baba

(Bp., 1903. jan. 3.–Bp., 1951. jún./júl. ?): színésznő. Beöthy László leánya. Érettségi után hosszabb ideig a Gyermekvédő Ligánál dolgozott, majd az 1930-as években Beöthy Baba néven a bp.-i rádió bemondója lett, ahol dramaturgiai munkát is végzett. 1935-ben a Vígszínház szerződtette, de első fellépése 1935-ben Szegeden volt. A Vígszínházban nem lépett fel. 1936–37-ben a Belvárosi és a Művész Színházban szerepelt. Filmezéssel is próbálkozott. 1939-ben egy amerikai filmes cég bp.-i dramaturgnak szerződtette. 1945 után ismét a rádió alkalmazta. Fordított is. F.Sz. A királyné (Lakatos L.); Marcsi (Bókay J.: Megvédtem egy asszonyt); Nerissa (Sh.: A velencei kalmár).