# hangfaj

az énekhang terjedelem szerinti beosztása. A következő hangfajokat különböztetjük meg: szoprán (c1–a2, hivatásos énekesnőknél a–c3, sőt f3), mezzoszoprán (g–g2, h2), alt (a–f2, h2, c3), tenor (c–a1, c2), bariton (A–e1, g1), basszus (E-d1, f1). Az operai gyakorlatban a hangfajokat karakterük szerint különböző típusokba, ill. szerepkategóriákba sorolják, pl. koloratúrszoprán, szubrett, lírai szoprán, jugendlich-dramatisch, drámai szoprán, mezzo-koloratúr, hőstenor, Wagner-tenor, lírai tenor, spinto, comprimario, buffo-basszus stb.