# Székely Tamás

(Bp., 1925. jún. 28.– ): színész. Góth Sándornál és Makay Margitnál tanulta a mesterséget. Pályáját 1947-ben a Miskolci Nemzeti Színháznál segédszínészként kezdte. 1951-ben az Állami Faluszínház szerződtette, majd 1956-tól 1982-ig a Békés Megyei Jókai Színház tagja volt. F.Sz. Tanító (Bródy S.: A tanítónő); Dr. Sas (Eisemann M.: Én és a kisöcsém); Francia követ (Scribe–Mészöly D.–Fényes Sz.: Sakk-matt); Kalb (Schiller: Ármány és szerelem); Linzmann (Molnár F.: Liliom); Anton (Dunajevszkij: Vidám vásár); Próbakő (Sh.: Ahogy tetszik); Macskási (Szőllősy A.: Szépasszony madara).