# Késmárky Kálmán

(1905. szept. 16.–?): színész. Rózsahegyi Kálmánnál tanult. Vidéken kezdte pályáját, de 1930–1931-ben az Óbudai Kisfaludy, 1935–36-ban a Király, 1944-ben a Pesti Színházban szerepelt. 1943–44-ben Debrecenben játszott. 1945–1949 között a Belvárosi, 1948-ban a Magyar, 1949–1951 között a Bányász, 1951–1952-ben a Honvéd, 1952–1955 között A Magyar Néphadsereg Színházának tagja volt. 1956-ban Kecskeméten, 1957–1965 között az Állami Déryné Színházban játszott. Fiatal korában hősszerelmes volt, majd a komikusi szerepkörre tért át. F.Sz. Flórián borbély (Zerkovitz B.: Muzsikus Ferkó); Keiser Rudolf (Lajtai L.: Az okos mama); Akastos (Gáspár M.: Új Isten Thébában).