# Maleczky Oszkár

(Bp., 1894. febr. 6.–Bp., 1972. febr. 22.): énekes (bariton). Maleczky Vilmos és Ellinger Jozefa fia, Maleczky Bianka öccse. Tanulmányait a Zak-on végezte. 1925–27-ben a Városi Színház tagja, 1927–66-ig, nyugdíjba vonulásáig az Operaház magánénekese, 1931–1962 között a Zak ének, színpadi játék tanára volt. Repertoárja a teljes operairodalomra kiterjedt, hősbariton és buffoszerepeket egyaránt énekelt. Világviszonylatban is élvonalba tartozó szerepei: Gianni Schicchi (Puccini) és Beckmester (Wagner: A nürnbergi mesterdalnokok). Kossuth-díjas (1957), érdemes (1953) és kiváló művész (1966). F.Sz. Pizarro (Beethoven: Fidelio); Scarpia (Puccini: Tosca); Marci bácsi (Kodály Z.: Háry János); Bartolo (Rossini: A szevillai borbély); Don Pasquale (Donizetti).

MALECZKY OSZKÁR