# Szarvas József

(Debrecen, 1958. jún. 5.– ): színész. A SzAk-n 1987-ben kapott oklevelet, és azóta a Vígszínház tagja. Sokféle emberi típust képes hitelesen megjeleníteni erőteljes, mély emberismeretről tanúskodó alakításaiban. Jászai Mari-díjas (1992). F.Sz. Kirillon (Dosztojevszkij: Ördögök); Első belügyi népbiztos (Sütő A.: Álomkommandó); Steve Hubell (Williams: A vágy villamosa); Klescs (Gorkij–Camus: Éjjeli menedékhely); Venczel Imre (Gyurkovics T.: Boldogháza); Jani (Kárpáti P.: Az út végén a folyó); Valerio (Büchner: Leonce és Léna); Truffaldino (Goldoni: Két úr szolgája).