# Réthy Árpád

(Kolozsvár, 1939. dec. 31.– ): színész. 1964-ben végzett a marosvásárhelyi Szentgyörgyi István Színművészeti Intézetben, és a város Nemzeti Színházához szerződött. Változatos karakterszerepeket játszott. Több előadóesten is fellépett. 1988 őszén áttelepült Mo.-ra, 1989 óta az egri Gárdonyi Géza Színház tagja. F.Sz. Mercutio (Sh.: Rómeó és Júlia); Orvos (Dürrenmatt: A fizikusok); Gnerissac (Feydeau: Osztrigás Mici); Kisbíró (Gárdonyi G.: A bor). Előadóestje: Fától fáig (Kányádi S. verseiből).