# Allaga Géza

(Óbecse, 1841. márc. 25.–Baja, 1913. aug. 19.): zeneszerző, karmester. Bécsben tanult. 1861–63-ban a budai Népszínházban, később Pécsett volt színházi karmester. A Nemzeti Színház, majd az Operaház gordonkása 1863–65-ben és 1873–1898 között. – Baján, Szabadkán, végül 1891–1902-ben a Nemzeti Zenedében tanított. Színpadi és egyéb zeneművek szerzője, elméleti munkái is jelentősek. F.M. A szerelmes kántor (az első magyar operett kísérlete); A drótostót; Dobó Katica (népszínművek).