# Molnár Tibor

(Zagyvapálfalva, 1921. júl. 26.–Bp., 1982. nov. 23.): színész. A SzAk elvégzése után 1949-ben a Madách Színházban kezdte pályáját. Később Miskolcon, majd a Nemzeti Színházban játszott. 1956–1959 között külföldön élt. 1962-től a Vígszínház tagja volt. Pályája kezdetén főként munkás- és parasztfigurákat játszott, és a sokszor sematikus alakokat is őszinte, természetes játékkal, szenvedéllyel, igaz emberi hitellel formálta meg. Kossuth-díjas (1956); Jászai Mari-díjas (1955). F.Sz. Tanító (Bródy S.: A tanítónő); Eddie Carbone (Miller: Pillantás a hídról); Seth Beckwith (O’Neill: Amerikai Elektra); Bayard (Miller: Közjáték Vichyben); Büky fűszeres (Barta L.: Szerelem). Könyve: Hosszú út (1962).