# Radó Teri

(Temesvár, 1904–?): színésznő. Az Országos Színészegyesület színiiskoláját 1918-ban végezte el. Pályáját 1918–19-ben a Medgyaszay Színházban kezdte. 1921-ben a Pódium kabaréban lépett fel. 1921–22-ben a Renaissance, 1922–23-ban a Víg, 1924–25-ben a Blaha Lujza, 1928–29-ben az Andrássy úti, 1931–32-ben a Magyar Színház tagja volt. Neve 1936-ig szerepelt a szerződés nélküli művészek névsorában. Fiatal leányszerepeket formált meg. F.Sz. Nadja (Lengyel M.: A Néva-parti estély); Elza (Harsányi Zs.: Őrgróf); Manci (Heltai J.: Kis cukrászda); Elza (Vaszary J.: Becsületes megtaláló).