# Astra együttes

a m. bábjátékos mozgalom egyik legrégebbi és legjelentősebb, nem hivatásos keretek közt működő egy.-e. 1953-ban alakult. Négy évtizedes működése során művészeti műhelyében több olyan alkotó kezdte pályafutását, aki azóta a hazai bábművészet jelentős egyénisége. Műsorán gyermekeknek szóló mesék éppúgy szerepelnek, mint zenei felnőttműsorok. Fenntartó szerve a pesterzsébeti „Csili” Művelődési Otthon. Az egy. alapítója és vez.-je Vízvári László. Elsősorban marionettjátékaik jelentősek.