# Szokoly Gyula

(Kocsér, 1906. jan. 13.–Bp., 1982. nov.): színész, rendező, színházigazgató. Vidéki társ.-oknál kezdte pályáját. 1929–1932 között Miskolcon, 1933-tól 1935-ig Debrecenben, 1938–39-ben Szegeden, 1941-től Jakabffy Dezső társ.-ában (Pécsett, Debrecenben és Szatmáron) játszott. 1944–1947 között a kecskeméti színház ig.-ja, 1950–1954, ill. 1960–1962 között a kecskeméti társ. tagja, 1946-ban a Vidéki Színigazgatók Szövetségének főtitkára. 1957–58-ban a Kamara Varietében működött. Tánctanítóként, játékmesterként is foglalkoztatták. Műsoros esteken is fellépett. Táncoskomikus, majd jellemszínész volt. 1966-ban még rendezett és szerepelt Kecskeméten. F.Sz. Hessen Maxi (Bíró L.: Sárga liliom); Slukk Tóni (Kálmán I.: A cirkuszhercegnő); Francia király (Kacsoh P.: János vitéz). F.R. ifj. J. Strauss: A cigánybáró; Schubert–Berté: Három a kislány; Huszka J.: Gül Baba.