# Gaál Erzsébet

(Túrkeve, 1951. szept. 29.– ): színésznő, rendező. 1969-ben amatőrként kezdte a pályáját. Az Orfeo, majd a Stúdió K. alternatív egy. alapító tagja. 1980-ban létrehozta a Gödöllői Amatőrszínész Stúdiót, amelynek tagjaival Svájcban, Monacóban és Kanadában is fellépett. 1985-től a nyíregyházi Móricz Zsigmond Színházban dolgozott, 1989-től rend.-ként is. 1992-től a József Attila Színház rend.-je. Sajátos, az amatőr színjátszásban gyökerező rend.-i elképzelései sikert, de botrányt is szereztek számára. A leírt szöveget szabadon kezelhető anyagnak tekinti, amelyet a próbák során a színészek aktív közreműködésével véglegesítenek. F.Sz. Marie (Büchner: Woyzeck); Gertrud (Grillparzer: Bancbanus); Kalerija (Gorkij: Nyaralók); Patty (Bond: A bolond). F.R. Nádas P.: Temetés; Gombrowicz: Esküvő; Arden: Gyöngyélet; Gorkij: Éjjeli menedékhely. Drámája: Felütés (Lépések, 1990).