# Ecsedi Erzsébet

(?, 1954. ápr. 24.– ): színésznő. A 25. Színház Stúdiójában tanult 1975–77-ben, majd a 25. Színház és a Népszínház tagja lett. 1983-tól 1986-ig a kecskeméti Katona József, 1986-tól 1991-ig a szolnoki Szigligeti Színházban játszott. 1991 óta a zalaegerszegi Hevesi Sándor Színház színésznője. Elsősorban karakterszerepeket játszik. Jelmeztervezéssel is foglalkozik. F.Sz. Gombossy Ilka (Kálmán I.: Marica grófnő); Mona (Kander–Ebb–Fosse: Chicago); Mikah (Shaffer: Yonadab); Barbara Demarco (Pörtner: Hajmeresztő).