# Kállay Gábor

(Bp., 1953. jan. 2.– ): énekes (tenor). A Budapesti Műszaki Egyetem Villamosmérnöki Karán szerezte mérnöki diplomáját. Zenei pályafutását blockflöteművészként kezdte a Camerata Hungarica egy.-ben, valamint a Mandel Quartetben ének- és blockflöteszólista volt. Énektanulmányait 1978–1985 között a Zak-n Simándy József és Keönch Boldizsár irányításával végezte. 1975-től az Operaház magánénekese, ahol elsősorban comprimario-szerepeket alakít. Hangverseny- és oratóriuménekesként is gyakran fellép. Énekesként és hangszeresként számos lemezfelvétel közreműködője. F.Sz.: Froh (Wagner: A Rajna kincse); Poisson (Cilèa: Adriana Lecouvreur).