# László Péter

(Bp., 1955. jún. 26.– ): táncos, koreográfus. Az ÁBI-t 1974-ben végezte el, majd egy évig a leningrádi Vaganova Intézetben tanult ösztöndíjasként. Azóta az Operaház tagja, 1991 és 1993 között a Madách Színház táncegy.-ének vezetője. Jó színészi adottságokkal rendelkező karaktertáncos. Koreográfiai munkáját az operaházi stúdióban kezdte. Mind a neoklasszikus, cselekmény nélküli, mind a cselekményes balettek komponálásában sikereket ért el az Operaházban és kisebb külföldi színházaknál is, mint pl. Klagenfurtban. F.Sz. Hilarion (Lavrovszkij: Giselle); Nap (Seregi L.: A cédrus); Páris (Seregi L.: Rómeó és Júlia); Rothbart (Messzerer: A hattyúk tava). F.K. Equinox (1981); Trió (1982); Divertissement (1986); Forradalom a babaházban (1987); Derby (1989).