# Perédy J. László

(Bp., 1921. jún. 24.– ): színész. 1944-ben szerzett jogi diplomát, majd két évet tanult a Zak ének tanszakán. 1949-től egy-egy évadot töltött Debrecenben, a Honvéd Színházban és A Magyar Néphadsereg Színházában. 1952-től 1982-ig, nyugdíjba vonulásáig a győri Kisfaludy Színház művésze volt. Közben 1954-ben elvégezte a SzAk-t. Intellektuális, elmélyedő alkat, aki karakterszerepeit nagy tudatossággal, biztonsággal építette fel. 15 évig volt a győri Ifjúsági Irodalmi Színpad műv. vez.-je és rend.-je, 25 évig pedig a Kazinczy-díj zsűrijének állandó tagja. F.Sz. Warwick (Shaw: Szent Johanna); Jágó (Sh.: Othello); Dorn doktor (Csehov: Sirály); Lucifer (Madách I.: Az ember tragédája); Szilvai professzor (Szigligeti E.: Liliomfi); Oscar Rose (Dürrenmatt: A fizikusok); Szerebrjakov (Csehov: Ványa bácsi); F.R. Szakonyi K.: Adáshiba; Heltai J.: A néma levente.