# Szélyes Imre

(Marosvásárhely, 1944. febr. 13.– ): színész. A marosvásárhelyi Szentgyörgyi István Színművészeti Intézetben 1966-ban szerzett oklevelet, majd a temesvári Állami Magyar Színházhoz szerződött. 1982-ben áttelepült Mo.-ra, és a kecskeméti Katona József Színház tagja lett. 1983-ban a veszprémi Petőfi, 1986-tól a Népszínház, ill. a Bp.-i Kamaraszínház tagja. Jászai Mari-díjas (1990). F.Sz. Jóska (Móricz Zs.: Sári bíró); Kopereczky (Mikszáth K.–Harsányi Zs.: A Noszty fiú esete Tóth Marival); Petur bán (Katona J.: Bánk bán); Einstein (Dürrenmatt: A fizikusok); Dr. Sárkány (Molnár: A doktor úr); Hale tiszteletes (Miller: A salemi boszorkányok); Farkas (Németh L.: A két Bolyai); Nat Miller (O’Neill: Ó, ifjúság); Imre (Németh L.: Villámfénynél); Dózsa György (Illyés Gy.: Testvérek); Szervét Mihály (Sütő A.: Csillag a máglyán).