# Marék Veronika

(Bp., 1937. dec. 19.– ): író, grafikus. Iparművészeti Főiskolára járt 1957–58-ban. 1956–58-ban az Auróra – később Astra – amatőr bábegyüttes tagja lett. 1962-ben elvégezte a Bábstúdiót. 1962–63-ban az Állami Bábszínház tagja volt. Közben beiratkozott az Eötvös Loránd Tudományegyetem m. nyelv és irodalom szakára. 1963-tól szabadfoglalkozású író, grafikus. Mesekönyveket, bábjátékokat és rajzfilmeket ír és rajzol. Könyvei számos európai országban és Japánban is megjelentek. F.M. Laci és az oroszlán (1961); A csúnya kislány (1965); Annipanni, hull a hó (1976); Centi (1977); Jó játék a papír, a filc (1982); Boribon és a hét lufi (1983); Brekkenő és a többiek (1986); Vakáció 2500-ban (1987); A kockásfülű nyúl.