# Deák Barna

(Kovászna, 1943– ): díszlettervező. 1968-ban végezte el az építészeti technikumot. Azóta a sepsiszentgyörgyi Állami Magyar Színház művésze. Jó térkihasználásról, ötletességről és jellemző színvilágról tanúskodó színpadképeit többnyire feleségével, Deák M. Riával (Székelyudvarhely, 1944– ) együtt dolgozza ki, aki 1969-ben végezte el a belsőépítészeti technikumot, és szintén a sepsiszentgyörgyi társ. díszlet- és jelmeztervezője. Együtt kaptak EMKE-díjat is 1992-ben több évtizedes tervezői munkásságukért. F.T. Tamási Á.: Tündöklő Jeromos; Marton L.: Fordított világ; Benedek E.: Többsincs királyfi; Thomas: Szegény Dániel.