# Karádi Judit

(Komló, 1952. júl. 18.– ): színésznő. 1970-ben kezdte a színipályát a Pécsi Nemzeti Stúdióban, ahol énekkari tag és segédszínész volt. 1977-ben végezte el a SzAk operett-musical tagozatát. 1974–78-ban a Bartók Gyermekszínházban, 1978–1982 között a Szegedi Nemzeti, 1982–84-ben ismét a Bartók Gyermekszínházban játszott. 1984-től a Fővárosi Operettszínház tagja. Münchenben, New Yorkban és Torontóban vendégszerepelt. 1989 óta Kanadában él. Prózai és zenés darabokban, operettekben és operákban szubrett-, ill. primadonnaszerepeket sikerrel alakít. F.Sz. Puck (Sh.: Szentivánéji álom); Mária (Huszka J.: Mária főhadnagy); Iluska (Kacsoh P.: János vitéz); Papagena (Mozart: A varázsfuvola).