# Suka Sándor

(Lupény*, 1921. jan. 1.–Bp., 1993. szept. 17.): színész. A SzAk-t 1953-ban végezte el. A Nemzeti Színházhoz szerződött. 1971-től 1984-ig a Fővárosi Operettszínház tagja volt, majd 1986-tól ismét a Nemzeti Színházban játszott. Sokoldalú művész, jellemszerepeket, humoros és tragikus figurákat egyaránt sikerrel alakított. Sok filmben és tv-játékban szerepelt. Jászai Mari-díjas (1959), érdemes (1979) és kiváló művész (1988). F.Sz. Zuboly (Sh.: Szentivánéji álom); Angelo (Sh.: Tévedések vígjátéka); Truffaldino (Goldoni: Két úr szolgája); Berreh (Vörösmarty M.: Csongor és Tünde); Cléante (Molière: Tartuffe); Galilei (Brecht: Galilei élete); Írnok (Németh L.: Galilei); Dollárpapa (Gábor A.); Fater (Szép E.: Vőlegény); Miska (Kálmán I.: A csárdáskirálynő); Nagyherceg (Kálmán I.: A cirkuszhercegnő); Francia király (Kacsoh P.: János vitéz); Frosch (ifj. J. Strauss: A denevér); Kormányzó (Jacobi V.: Sybill); Gróf Rottenberg (Jacobi V.: Leányvásár); Pietro (Fényes Sz.: A kutya, akit Bozzi úrnak hívnak); Doolittle (Lerner–Loewe: My Fair Lady); Schultz úr (Kander–Ebb: Kabaré); Sir Basil (Lehár F.: Luxemburg grófja).

SUKA SÁNDOR – Frosch (J. Strauss: A denevér)

* Románul: "Lupeni", város Hunyad megyében [2012-09-06]