# Kalmár György

(Csíkszereda, 1955. júl. 14.– ): színész. 1982-ben végzett a marosvásárhelyi Szentgyörgyi István Színművészeti Intézetben, és a sepsiszentgyörgyi Állami Magyar Színházhoz szerződött. Sokoldalú tehetség, lírai-hősi figurákat és ingatag vagy csetlő-botló kisembereket egyaránt hatásosan kelt életre. Egyéni előadóestekre és rendezői feladatokra is vállalkozik. F.Sz. Simeon báró (Sütő A.: Pompás Gedeon); Haimon (Szophoklész: Antigone); Moór Béla (Csurka I.: Döglött aknák); Sidonius (Illyés Gy.: A kegyenc).