# Rosty Magda

(Szentes, 1909. jan. 9.–Bp., 1984. jún. 26.): színésznő. 1930–31-ben a Magyar Színházban kezdte pályáját. 1932-ben a Belvárosi Színházban, 1940–1944 között az OMIKE Művészakció előadásain szerepelt. 1945–1949 között a Belvárosi, 1950–51-ben a Vidám Színház tagja volt. 1951-től 1966-ig a Vidám és a Kis Színpadon játszott. Pályája kezdetén naivákat alakított, sikere komikus karakterszerepekben lett. F.Sz. Júlia (Sh.: Rómeó és Júlia); Gizi (Fehér K.: Idézés bűnügyben); Mákonyné (Csiky G.: Ingyenélők).